ข้อมูลสรุป (Executive Summary)

บริษัท คริสเตียนีและนีลเส็น (ไทย) จำกัด (มหาชน)
ประกอบธุรกิจหลักประเภทรับเหมาก่อสร้างงานวิศวกรรมโยธาทุกประเภท เช่น งานก่อสร้างถนน.
งานสาธารณูปโภคพื้นฐาน, งานอาคาร, โรงงาน, งานก่อสร้าง Silo ในระบบ Slip-form,
งานรวบรวมท่อบ่อบำบัดน้ำเสีย กลุ่มลูกค้าปัจจุบันของบริษัทฯ ประกอบด้วยหน่วยงานรัฐบาล,
สถาบันการศึกษา หรือบริษัทเอกชน นอกจากนี้ บริษัทฯ ยังสามารถออกแบบและก่อสร้างในลักษณะ
Design & Construct ทั้งนี้เพื่อให้ตรงตามความต้องการและงบประมาณของลูกค้า

ความเป็นมา

บริษัทฯ ได้จดทะเบียนเป็นบริษัทจำกัดเมื่อปี 2473 โดยการร่วมทุนของบริษัท คริสเตียนี แอนด์
นีลเส็น เอ/เอส ประเทศเดนมาร์ก, บริษัท อีสต์เอเซียติ๊ก จำกัด และสำนักงานพระคลังข้างที่
(สำนักงานทรัพย์สินส่วนพระมหากษัตริย์) พร้อมกับผู้ถือหุ้นอื่นอีก 7 ราย โดยมีทุนจดทะเบียนเริ่มแรก
600,000 บาท

วันที่ 26 พฤศจิกายน 2535 บริษัทฯ ได้จดทะเบียนเป็นบริษัทมหาชนจำกัด
และได้ทำการซื้อกิจการทั้งหมดจากบริษัทแม่ในประเทศเดนมาร์ค ปัจจุบันบริษัทฯ
มีทุนจดทะเบียนและทุนชำระแล้ว 312,015,580 บาท

เมื่อปี 2539 ตลาดหลักทรัพย์แห่งประเทศไทย ได้มีหนังสือถึงบริษัทฯ แจ้งว่าบริษัทฯ มีผลการ
ดำเนินงานเข้าข่ายที่จะถูกเพิกถอนการเป็นหลักทรัพย์จดทะเบียน จึงให้บริษัทฯ จัดทำแผนฟื้นฟู
กิจการ สำหรับระยะเวลา 2 ปี เมื่อสิ้นสุดปี 2540 บริษัทฯ
ไม่สามารถทำยอดขายและกำไรได้ตามที่ประมาณการไว้ในแผนฟื้นฟูกิจการ
และยังคงไม่พ้นเกณฑ์เพิกถอนในขณะนี้

ปี 2544

มกราคม 

เพิ่มทุนจดทะเบียนใน บริษัท ซีเอ็นที โฮลดิ้งส์ จำกัด จากเดิม 100 ล้านบาท
เป็นทุนจดทะเบียนใหม่จำนวน 2,600 ล้านบาท โดยออกหุ้นสามัญใหม่จำนวน 250 ล้านหุ้น
มูลค่าหุ้นละ 10 บาท ให้แก่บริษัทฯ โดยบริษัทฯ
จ่ายชำระค่าหุ้นเพิ่มทุนนี้จากการรับชำระหนี้จากบริษัทดังกล่าว

เมษายน 

บริษัท อินเตอร์เทค โฮลดิ้งส์ จำกัด บริษัทย่อยได้ขายเงินลงทุนใน บริษัทอินเตอร์เทค คอนแทรคติ้ง
เอ/เอส บริษัทย่อยจดทะเบียนในประเทศเดนมาร์คออกไป คิดเป็นร้อยละ 2
ของทุนมีผลให้อัตราส่วนการถือหุ้นลดลงจากร้อยละ 51 เป็นร้อยละ 49
ทำให้บริษัทดังกล่าวเปลี่ยนสถานะจากบริษัทย่อยเป็นบริษัทร่วม
ปัจจุบันได้ขายบริษัทนี้ออกไปแล้วตามแผนฟื้นฟูกิจการ

พฤษภาคม

บริษัท คริสเตียนีและนีลเส็น เอ/เอส บริษัทย่อยในประเทศเดนมาร์ค ได้จดทะเบียนเลิกกิจการ
หลังจากที่ได้ถอดถอนจากการเป็นบริษัทจดทะเบียนในตลาดหลักทรัพย์โคเปนเฮเกน เมื่อปลายปี
2543 ปัจจุบันได้ขายบริษัทนี้ออกไปแล้วตามแผนฟื้นฟูกิจการ

กันยายน 

จัดตั้งบริษัท คริสเตียนีและนีลเส็น คอนสตรัคชั่น (ไทย) จำกัด เพื่อประกอบธุรกิจรับเหมาก่อสร้าง
รวมทั้งเพื่อใช้เป็นบริษัทในการเข้าร่วมทุนในลักษณะ Joint Venture หรือ Consortium

พฤศจิกายน

ร่วมกับ บริษัท เนาวรัตน์พัฒนาการ จำกัด (มหาชน), บริษัท อิตาเลี่ยนไทย ดีเวล้อปเมนท์ จำกัด
(มหาชน) และ บริษัท เอเอส แอสโซซิเอท เอนยิเนียริ่ง (1964) จำกัด
เข้าทำสัญญากับกรุงเทพมหานครเพื่อก่อสร้างบ่อบำบัดน้ำเสียระยะที่ 4 ในเขตกรุงเทพฯ
โดยร่วมลงทุนในรูปแบบกิจการร่วมค้าชื่อ กิจการร่วมค้าเนาวรัตน์, อิตาเลียนไทย, คริสเตียนี
และเอ.เอส. ในสัดส่วนเท่าๆ กัน คือร้อยละ 25 ของเงินลงทุนทั้งหมด

ธันวาคม 

ขายเงินลงทุนในบริษัท อินเตอร์เทค โฮลดิ้งส์ จำกัด ให้แก่บริษัท อินโดไชน่า อินเวสเมนท์ จำกัด
ซึ่งเป็นบริษัทย่อยของบริษัท ซีเอ็นที โฮลดิ้งส์ จำกัด (บริษัทย่อยของบริษัทฯ)

ปี2545

บริษัทฯ ในฐานะบริษัทใหญ่ ซึ่งเป็นผู้ค้ำประกันบริษัทย่อย
ได้ถูกเจ้าหนี้บางส่วนของบริษัทย่อยบางบริษัท เรียกให้ชำระเงินกู้และภาระค้ำประกันแทนบริษัทย่อย
เป็นจำนวนประมาณ 1,429 ล้านบาท ซึ่งภายใต้สถานะการณ์และฐานะการเงินของบริษัทฯ
ในขณะนั้นที่มีผลขาดทุนสะสมและมียอดขาดทุนเกินทุนเป็นจำนวนมาก ฝ่ายบริหารของบริษัทฯ
เห็นว่าบริษัทฯ ไม่อยู่ในฐานะที่จะชำระหนี้ดังกล่าวได้ ดังนั้นเมื่อวันที่ 31 พฤษภาคม 2545 บริษัทฯ
จึงได้ยื่นขอฟื้นฟูกิจการต่อศาลล้มละลายกลาง และเมื่อวันที่ 8 กรกฎาคม 2545
ศาลล้มละลายกลางได้มีคำสั่งให้ฟื้นฟูกิจการของบริษัทฯ ตาม พ.ร.บ. ล้มละลาย โดยมีบริษัท ซีเอ็น
แอดไวซอรี่ จำกัด เป็นผู้ทำแผนฟื้นฟูกิจการของบริษัทฯ

สิงหาคม

บริษัทออนชิง จำกัด บริษัทย่อยได้ขายเงินลงทุนใน บริษัท เซิ่นหยาง (ฮ่องกง) โฮลดิ้ง จำกัด
ออกไป

ปี 2546

สถานภาพของบริษัทฯ ในการเป็นบริษัทจดทะเบียนในตลาดหลักทรัพย์แห่งประเทศไทย
ปัจจุบันอยู่ในหมวด REHABCO โดยหุ้นของบริษัทฯ ถูกห้ามซื้อขายในตลาดหลักทรัพย์ฯ ขณะนี้บริษัทฯ
อยู่ระหว่างการดำเนินการดำเนินการตามแผนฟื้นฟูกิจการโดยมีบริษัท ซี เอ็น แอดไวซอรี่ จำกัด
เป็นผู้จัดทำแผนฟื้นฟูกิจการ

15 มกราคม บริษัทฯ ยื่นแผนฟื้นฟูกิจการเพื่อเสนอต่อเจ้าหนี้ แผนฟื้นฟูกิจการของบริษัทฯ
ดังกล่าวได้รับการอนุมัติโดยเจ้าหนี้การค้า และสถาบันการเงินส่วนใหญ่เมื่อวันที่ 18 กุมภาพันธ์
และศาลล้มละลายกลางได้ให้ความเห็นชอบต่อแผนฟื้นฟูกิจการเมื่อวันที่ 2 พฤษภาคม
และมีคำสั่งให้ฟื้นฟูกิจการเมื่อวันที่ 8 กรกฎาคม โดยมีบริษัท ซี เอ็น แอดไวซอรี่ จำกัด
เป็นผู้บริหารแผนฟื้นฟูกิจการ

ในระหว่างปี บริษัทฯ ได้ดำเนินการตามแผนฟื้นฟูกิจการซึ่งพอสรุปได้ดังนี้

การปรับโครงสร้างทุน

1.  ลดทุนจดทะเบียนส่วนที่ยังไม่ได้เรียกชำระจำนวน 18.035.800 หุ้น (มูลค่าหุ้นละ 10 บาท)
    ทำให้ทุนจดทะเบียนลดลงจาก 1,592.2 ล้านบาท เป็น 1,411.8 ล้านบาท โดยบริษัทฯ
    ได้จดทะเบียนลดทุนดังกล่าวกับกระทรวงพาณิชย์เมื่อวันที่ 25 สิงหาคม 2546

2.  ลดทุนจดทะเบียนที่เรียกชำระแล้วโดยการลดมูลค่าหุ้นที่ตราไว้จากเดิม 10 บาท เป็นหุ้นละ
    0.01 บาท เพื่อชดเชยขาดทุนสะสม ทำให้ทุนจดทะเบียนของบริษัทฯ ลดลงจาก 1,411.8
    ล้านบาท เป็น 1.4 ล้านบาท โดยบริษัทฯ
    ได้จดทะเบียนลดทุนดังกล่าวกับกระทรวงพาณิชย์เมื่อวันที่ 26 สิงหาคม 2546

3.  โอนสำรองตามกฎหมายจำนวน 28.5 ล้านบาท และส่วนเกินมูลค่าหุ้นจำนวน 198.1 ล้านบาท
    เพื่อชดเชยขาดทุนสะสม

4.  ออกหุ้นสามัญเพิ่มทุนจำนวน 31,060,374,480 มูลค่าหุ้นละ 0.01 บาท โดยหุ้นสามัญจำนวน
    31,060,374,400 หุ้น จัดสรรให้แก่ผู้ถือหุ้นเดิมในอัตราส่วน 1 หุ้นเดิม ต่อ 220 หุ้นใหม่
    และหุ้นสามัญจำนวน 80 หุ้น จัดสรรให้แก่บุคคลในวงจำกัด ทำให้ทุนจดทะเบียนของบริษัทฯ
    เพิ่มขึ้นจาก 1.4 ล้านบาท เป็น 312 ล้านบาท โดยบริษัทฯ
    ได้จดทะเบียนเปลี่ยนแปลงทุนจดทะเบียนและทุนชำระแล้วกับกระทรวงพาณิชย์เมื่อวันที่ 30
    กันยายน 2546

การปรับโครงสร้างหนี้

บริษัทฯ ได้ดำเนินการปรับโครงสร้างหนี้ในส่วนที่สำคัญแล้วเสร็จ โดยชำระหนี้ให้แก่เจ้าหนี้แต่ละกลุ่ม
ตามหลักเกณฑ์ที่กำหนดในแผนฟื้นฟูกิจการและได้ปรับปรุงยอดหนี้สินที่เห็นว่าจำเป็น
ทั้งยังได้ตั้งสำรองเผื่อผลขาดทุนจากภาระค้ำประกันและหนี้สินอื่นแล้วในบัญชี
โดยประมาณจากมูลหนี้ที่เจ้าหนี้ได้ยื่นขอรับชำระตามแผนฟื้นฟูกิจการของบริษัทฯ
และเป็นหนี้ที่มีสิทธิจะได้รับชำระหนี้

การปรับโครงสร้างกลุ่มบริษัท

บริษัทฯ
ได้จำหน่ายเงินลงทุนในบริษัทย่อยบางบริษัทที่มิได้ดำเนินกิจการหรือมีผลการดำเนินงานขาดทุนให้แก่บุคคลภายนอก
ดังมีรายละเอียดต่อไปนี้

1.  บริษัท คริสเตียนีและนีลเส็น จำกัด

2.  บริษัท คริสเตียนีและนีลเส็น เอ/เอส

3.  บริษัท ออนชิง จำกัด

4.  บริษัท คริสเตียนีและนีลเส็น อินเตอร์เนชั่นแนล คอนสตรัคชั่น เอเชีย จำกัด

5.  บริษัท อินเตอร์เทค โฮลดิ้งส์ จำกัด

6.  บริษัท สยามไชยศรี จำกัด

สิงหาคม

เพิ่มทุนจดทะเบียนในบริษัทย่อย บริษัท ซีเอ็น เพลส สีลม ดีเวลลอปเม้นท์ จำกัด จำนวน 68.1
ล้านบาท ทำให้ทุนจดทะเบียนของบริษัทย่อยเพิ่มขึ้นจาก 1 ล้านบาท เป็น 69.1 ล้านบาท
โดยบริษัทฯ จ่ายชำระค่าหุ้นเพิ่มทุนนี้จากการรับชำระหนี้จากบริษัทดังกล่าว